Diari Oficial de la Generalitat Valenciana


Sumari del DOGV 9616, del 13-06-2023 (2023/6367)

Extracte de la Resolució de 31 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'exercici 2023, les ajudes a la valorització dels productes de qualitat agroalimentària diferenciada de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9616

Data del DOGV
:   13-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6367


Data del document
:   31-05-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

Extracte de la Resolució de 31 de maig de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen, per a l'exercici 2023, les ajudes a la valorització dels productes de qualitat agroalimentària diferenciada de la Comunitat Valenciana. [2023/6367]  
BDNS (identif.): 700088.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/700088)  
  
Primer. Persones beneficiàries  
1. Podran ser beneficiaris d'aquestes ajudes les universitats, els centres d'investigació i els organismes de transferència tecnològica, tots de naturalesa pública, el principal objectiu dels quals siga realitzar de manera independent investigació, fonamental, industrial o desenvolupament experimental. Per a ser subvencionables, els projectes de recerca, desenvolupament i innovació presentats hauran de disposar del suport almenys d'una figura de qualitat agroalimentària diferenciada de la Comunitat Valenciana. Aquest suport s'acreditarà mitjançant l'aportació del corresponent certificat emés a aquest efecte pel Consell Regulador o òrgan de gestió de la figura de qualitat agroalimentària diferenciada o entitat gestora de l'autorització de l'ús de la Marca CV, si escau, o de l'òrgan que tinga atribuïdes les competències per a assumir aquests compromisos.  
  
Segon. Objecte  
1. L'objecte d'aquestes bases és establir i regular el règim de les ajudes dirigides a estimular la recerca, desenvolupament i innovació en matèria de qualitat agroalimentària diferenciada.  
2. En concret, les convocatòries d'ajudes que es realitzen d'acord amb aquestes bases van dirigides a subvencionar aquells projectes de recerca, desenvolupament i innovació que tinguen com a finalitat:  
a) Millorar els sistemes, mètodes i tècniques de producció/elaboració dels productes de qualitat agroalimentària diferenciada que permeten desenvolupar aquests productes de manera sostenible i innovadora, i progressar cap a nous estàndards de qualitat de manera competitiva, amb especial atenció a la caracterització de les condicions agroclimàtiques i culturals, elaboracions/transformacions agroalimentàries peculiars i diferenciadores, amb identitat i vinculades al territori com ara les tradicionals.  
b) Avançar en el desenvolupament i aplicació de la millora vegetal i fitogenètica per a promoure la sostenibilitat i competitivitat del sector.  
c) Produir de forma més eficient, sostenible, segura i saludable, i en particular amb certificat ecològic.  
d) Garantir la protecció dels cultius de productes emparats mitjançant la lluita biològica i l'aplicació sostenible dels productes fitosanitaris.  
e) Transformar, valorar i/o eliminar els residus de manera controlada, així com la producció de biomassa i altres recursos biològics renovables.  
  
Tercer. Bases reguladores  
Ordre 21/2018, de 9 de juliol, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'estableixen les bases reguladores de les ajudes a la valorització dels productes de qualitat agroalimentària diferenciada, promoció dels productes agroalimentaris de proximitat de la Comunitat Valenciana, i foment dels canals adequats per a garantir la disponibilitat de productes ecològics de proximitat. Annex I, Bases reguladores per a la concessió d'ajudes a la valorització dels productes de qualitat agroalimentària diferenciada de la Comunitat Valenciana (DOGV 8344 23.07.2018).  
  
Quart. Quantia  
Import 300.000,00 euros.  
Aquest import podrà incrementar-se de conformitat amb el que es disposa en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat (DOGV 8592, 16.07.2019).  
  
Cinqué. Termini de presentació de les sol·licituds  
1. El termini de presentació de les sol·licituds d'ajudes a la valorització de productes agroalimentaris de qualitat diferenciada de la Comunitat Valenciana serà d'un mes i s'iniciarà l'endemà de la publicació de l'extracte de la resolució de la convocatòria en el Diari Oficial de la Generalitat Valenciana.  
  
València, 31 de maig de 2023. La consellera de Agricultura, Desarrollo Rural, Emergencia Climática y Transición Ecológica: Isaura Navarro Casillas.